INNTAKSREGLEMENT FOR KONGSVINGER MONTESSORI SA
BARNE OG UNGDOMSSKOLE

**§1. Inntaksreglement**

Inntak av elever ved Kongsvinger Montessoriskole skjer i henhold til friskoleloven og skolens eget inntaksreglement.

**§2. Hovedregler**

Skolestyret avgjør hvor mange elever som skal tas inn ved skoleårets begynnelse.

Skolestyret må forut for inntaket for hvert enkelt skoleår fatte et enkeltvedtak for antall elever i den aldersblandede gruppen.

Skolen skal ha hele landet som inntaksområdet jfr. Friskoleloven §3-1 og være åpent for alle som fyller vilkårene for inntak ved den offentlige skolen jfr. opplæringsloven §§2-1 tredje ledd og 3-1 første ledd.

Søknad om skoleplass gjennomgås av inntakskomitéen. Ved aksept av skoleplass inngår avtale om innbetaling ved avtalegiro.

Vedtak om tildeling eller avslag om skoleplass skal begrunnes. Avviste søkere skal opplyses om klagerett i henhold til Forvaltningslovens kapittel VI. Skolestyret er klageinstans ved Kongsvinger Montessoriskole etter at eventuell klage har vært vurdert i inntakskomiteen. Fylkesmannen i Hedmark, Oppvekst- og utdanningsavdelingen, er øverste klageinstans.

Søknad om skoleplass skal skrives på fastlagt skjema. Opptak til skolen skjer fortrinnsvis ved angitt frist 1.12, men kan skje gjennom hele skoleåret når det er ledige plasser.

**§3. Inntakskriterier**

Ved for mange søkere i forhold til antall plasser, skal elevinntaket tilstrebe jevn fordeling av elever til ulike alderstrinn for å sikre et godt faglig og sosialt fungerende miljø på skolen. Prioriteringene etter dette vil være:

1. Barn til småskoletrinnet (1., 2. og 3. trinn)
2. Barn som før skolestart ved nytt skoleår har søsken med plass på skolen
3. Barn av ansatte som er tilsatt i minimum 50% stilling ved Kongsvinger Montessoriskole SA
4. Det tilstrebes at elever av hvert kjønn blir representert med minst 40% på hvert alderstrinn
5. Barn som bor i Kongsvinger Kommune skal prioriteres før barn som kommer fra omkringliggende kommuner
6. Barn som har gått i godkjent Montessoribarnehage eller kommer fra annen Montessoriskole.

I de tilfeller hvor flere barn stiller likt i forhold til kriteriene, vil skolestyrets leder i samarbeid med daglig leder foreta loddtrekning.

**§4. Søknadsfrist**

Søknadsfristen skal være 1. desember. I tilfeller hvor tilgangen av søkere er for lav kan opptaksprosessen utsettes.

**§5. Kunngjøring**

Inntak av nye elever kunngjøres gjennom dagspressen og skolens hjemmeside, i god tid før angitt søknadsfrist.

**§6. Inntakskomité**

Inntakskomiteen skal bestå av tilsammen 3 medlemmer hvorav en representant fra skolestyret og skolens daglige leder skal være faste medlemmer. Det øvrige medlem skal velges blant lærerstaben. Valg skal skje for 1 år om gangen. Det skal ikke foreligge forhold som tilsier inhabilitet for noen av komiteens medlemmer.

**§7. Første gjennomgang av søknader**

Etter søknadsfristen skal skolestyrets leder og skolens daglige leder i fellesskap gå gjennom de innkomne søknadene, for deretter å fremlegge en skriftlig anbefaling om elevinntak og prioritert venteliste for inntakskomiteen.

**§8. Behandling av søknader**

Etter nøye gjennomgang og vurdering av søknadene i inntakskomiteen, utarbeides en skriftlig innstilling om elevinntak og meddeler endelig inntak.

Melding om plass/plass på prioritert venteliste skal finne sted fire uker etter søknadsfristens utgang. Søkerne har en frist på tre uker etter mottatt svar fra skolen, på tilbakemelding om de ønsker plassen.

Dersom det i løpet av skoleåret er ledig plass på skolen i forhold til skolestyrets samlede vedtatte elevinntak, skal den prioriterte ventelisten bli lagt til grunn for nye inntak.

**§9. Prioriterte ventelister**

Det skal settes opp en prioritert venteliste ved skolen. Denne skal benyttes hvis en eller flere av elevene ikke benytter seg av plassen de har fått tildelt eller det blir frafall i løpet av skoleåret.

**§10. Endring av inntaksreglement**

Dette inntaksreglement kan til enhver tid endres av skolestyret innenfor rammen av gjeldende regler i Friskoleloven, Forvaltningsloven og skolens vedtekter.

**§11. Klageadgang**

Avgjørelse om inntak ved skolen er et enkeltvedtak og påklages jfr. forvaltningslovens kap. 4 og §3-1 i friskoleloven. Klage sendes til skolen. Fylkesmannen er klageinstans ved inntak. Departementet er endelig klageinstans jfr. friskole §3-1